**OSNOVNA ŠKOLA IVANE BRLIĆ-MAŽURANIĆ ROKOVCI-ANDRIJAŠEVCI**

ŠKOLSKA 1, 32271 ANDRIJAŠEVCI

VUKOVARSKO-SRIJEMSKA ŽUPANIJA

**Tel.: 032/373-813, 032/372-462; Fax.: 032/373-814 e-mail:** ured@os-ibmazuranic-rokovci-andrijasevci.skole.hr

KLASA: 400-01/20-01/

URBROJ: 2188-42-20-01

**OBRAZLOŽENJE FINANCIJSKOG PLANA ZA 2021. GODINU**

U skladu sa člankom 30. Zakona o proračunu dostavljamo Vam obrazloženje financijskog plana za 2021. godinu i projekciju plana za razdoblje 2022. – 2023. Mi smo osnovna škola i djelokrug rada nam je odgoj i osnovno obrazovanje djece od prvog do osmog razreda te smo proračunski korisnici. Škola ostvaruje programe osnovnog obrazovanja za učenike prema propisanim nastavnim planovima i programima. Nastava (redovna, izborna, dodatna i dopunska) se izvodi prema nastavnim planovima i programima koje je donijelo Ministarstvo znanosti i obrazovanja, po operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2020./2021. Osnovnu školu Ivane Brlić-Mažuranić Rokovci-Andrijaševci ove školske godine pohađa 333 učenika. Razrednu nastavu pohađa 157 učenika u 8 razrednih odjela, dok  predmetnu nastavu pohađa 176 učenika u 9 razrednih odjela. Ove školske godine je nastava drugačije organizirana zbog pandemije COVID-19. Nema kabinetske nastave, svaki razredni odjel ima svoju učionicu. Nastavnici nemaju klasično dežurstvo nego pod odmorom ostaju sa učenicima u razredu, a učenici ne smiju izlaziti iz svojih učionica. U slučaju prodora virusa u pojedine razrede ili školu organizirat će se nastava na daljinu do ponovnog povratka u školu.Uz redovnu nastavu organizirana je i izborna, dodatna i dopunska nastava, izvannastavne aktivnosti, zbor, dramska skupina, grupa za estetsko uređenje škole, učenička zadruga „Domaći“ te ostale aktivnosti.

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika (seminari, stručni skupovi), podizanjem nastavnog standarda na višu razinu, poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske priredbe i manifestacije.

Kao proračunski korisnici Državnog proračuna obvezni smo izrađivati financijske planove za narednu godinu, 2021. i procjenu prihoda i rashoda za sljedeće dvije godine, 2022. i 2023., u skladu sa odredbama Zakona o proračunu. Iz specifičnosti u financiranju sustava osnovnoškolskog obrazovanja proizlazi potreba planiranja, praćenja potrošnje i izvještavanja prema dva glavna izvora financiranja: nadležno ministarstvo – državni proračun (opći prihodi i primici u okviru podskupine 636 *Pomoći proračunskim korisnicima iz proračuna koji im nije nadležan*) i nadležni proračun – Vukovarsko-srijemska županija (opći prihodi i primici u okviru podskupine 671 *Prihodi iz nadležnog proračuna*). Prihodi iz državnog proračuna osiguravaju plaće, naknade za zaposlene, troškove prijevoza. S obzirom da su škole korisnici u sklopu funkcije koja se decentralizira, sve materijalne prihode za rad škole, osigurava Vukovarsko – srijemska županija. Prihodi školske kuhinje baziraju se na temelju stvarnih troškova namirnica, troškovi plaće kuhara podmiruju se iz prihoda nadležnog ministarstva, a materijalni troškovi (struja, voda, sredstva za čišćenje i dr.) iz prihoda koje ostvarujemo od županije. Kod planiranja rashoda koji se financiraju prema minimalnim standardima primjenjivali smo pokazatelje Ministarstva financija. Ukupan iznos sredstava potrebnih za osiguranje minimalnih financijskih sredstava izradili smo s limitima i odredili strukturu rashoda unutar zadanih limita u skladu s našim potrebama.

Faktori pomoću kojih ostvarujemo sredstva iz državnog proračuna (Ministarstva znanosti i obrazovanja) su složeni. Broj djelatnika, njihova stručna sprema, radni staž, broj djece s teškoćama u razvoju, broj sati u drugoj smjeni (s obzirom da nemamo prostor da se sva nastava odvija u jednoj smjeni), broj djelatnika koji ispunjavaju uvjete za dodjelu jubilarnih nagrada, pomoći, otpremnina, prekovremenog rada, zamjena, bolovanja, djelatnika putnika, doprinosi na plaće i doprinosi iz plaće su faktori koji utječu na visinu prihoda iz državnog proračuna. Također, Ministarstvo znanosti i obrazovanja na račun škole doznačuje sredstva za nabavu školskih udžbenika. Prihodi županije imaju druge faktore pomoću kojih ostvarujemo sredstva. To su broj upisanih učenika, broj razrednih odjela. Također, županija doznačuje sredstva za pomoćnike u nastavi, koja su osigurana iz europskih fondova, kao i sredstva za plaću pomoćnika u nastavi. Stvarni troškovi (struja, lož ulje, osiguranje imovine, natjecanja) nam se refundiraju na osnovu zahtjeva uz priložene i ovjerene račune od strane ravnatelja i likvidatora. Da bismo ostvarili sredstva za proračunsku 2021. godinu, radimo financijski plan koji je samo dio planova i programa, koji su skup neovisnih, ali usko povezanih aktivnosti usmjerenih na ispunjenje zajedničkog cilja, a to je odgoj i obrazovanje djece.

Ravnatelj

Igor Miličević, prof